**KONZORCIUMI MEGÁLLAPODÁS**

**„ÉGIG ÉRŐ FŰ UDVARZÖLDÍTÉSI PROGRAM” CÍMŰ PROJEKT VÉGREHAJTÁSÁHOZ**

amely létrejött egyrészről a

|  |  |
| --- | --- |
| **Társasház neve**: |  |
| Postacím: |  |
| Székhely: |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

|  |  |
| --- | --- |
| **Társasház neve**: |  |
| Postacím: |  |
| Székhely: |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

|  |  |
| --- | --- |
| **Társasház neve**: |  |
| Postacím: |  |
| Székhely: |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

- (a továbbiakban külön-külön: Tag, együttesen: Tagok) - között, az alulírott helyen, napon és az alábbi feltételek szerint.

1. **Bevezető rendelkezések**

A Konzorcium Budapest Főváros Önkormányzata által meghirdetett „Égig Érő Fű Udvarzöldítési Program” című 2024. évi pályázati felhívásra (a továbbiakban: Felhívás) ……………….. számon regisztrált közös pályázatot nyújtott be, amelyet Budapest Főváros Önkormányzata (a továbbiakban: Támogató) a ………………...-án kelt, ……….. iktatószámú …….. szerint eredményesnek nyilvánított és támogatásban részesített.

A projekt címe: „Égig Érő Fű Udvarzöldítési Program” (a továbbiakban: Projekt), melynek megvalósítása érdekében a Támogató támogatási szerződést köt a Konzorciummal.

A Projekt megvalósítására a Tagok jelen konzorciumi megállapodást (a továbbiakban: Megállapodás) kötik:

1.1. A Tagok maguk közül a ………………………… választották a Konzorcium vezetőjévé (továbbiakban Vezető). A Vezető kijelölését a Tagok jelen Megállapodással megerősítik.

1.2. A Vezető a Projekt megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését.

1.3. A Konzorcium képviselete: A Konzorciumot a Támogató felé a Vezető, más, harmadik személyek felé a Tagok eltérő megállapodása hiányában a Vezető képviseli. Jogszabály alapján ellenőrzésre jogosult szervek felé a Tag törvényes képviselője a Tagot önállóan képviselheti. Az ellenőrzésről köteles a Vezetőt értesíteni, aki a Tag székhelyén lefolytatott helyszíni ellenőrzés során jelen lehet. Amennyiben a Projekttel kapcsolatban harmadik személyek bármely Tagtól tájékoztatást kérnek, a Tag köteles erről előzetesen, a tájékoztatás megadása előtt értesíteni a Vezetőt.

1.4. Jelen Konzorcium nevében a Vezető által Támogató felé tett nyilatkozatok a Konzorcium tagjait jogosítják, illetve kötelezik.

1.4. A Támogatónak a Konzorciummal, illetve annak tagjaival történő kapcsolattartása elsősorban a Vezetőn keresztül történik. Támogató az értesítéseket, dokumentumokat e-mail-ben minden konzorciumi tag részére továbbítja, papír alapon csak a Vezető részére küldi meg. Támogató részére a szükséges papír alapú dokumentumokat Vezető küldheti meg. Vezető köteles a Tagok által küldött adatszolgáltatást, jognyilatkozatot a Tagok által számára küldött eredeti adatszolgáltatás, és jognyilatkozat tartalmával megegyezően továbbítani.

1.5. A Tagok a Megállapodás aláírásával a Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Vezetőt, hogy a támogatási szerződést, és annak esetleges módosításait, valamint a kifizetési igénylés részeként benyújtandó dokumentumokat nevükben és helyettük benyújtsa. A tagok nevére szóló benyújtandó dokumentumokat a tagok kötelesek megfelelően aláírni, illetve a jogszabályban meghatározott esetekben záradékolni

A Megállapodás aláírásával a Tagok kijelentik, hogy a Támogató által a Vezető részére megküldött támogatási szerződés tervezet rendelkezéseit és annak mellékleteit ismerik, azt magukra nézve kötelezőnek ismerik el, továbbá tudomásul veszik, hogy az abban foglalt kötelezettségek minden Tagra nézve kötelező érvényűek.

1.6. A Megállapodás aláírása kifejezi továbbá a Tagok azon szándékát is, hogy a Projekt befejezését követően a Projektben meghatározott célok megvalósítása érdekében a támogatási szerződésben leírtaknak megfelelően a fenntartási időszakban is együttműködnek, és az addig elért eredmények további folyamatos fenntartását saját anyagi eszközeikkel biztosítják.

1. **A Megállapodás tárgya**
	1. Jelen Megállapodás célja a Tagok között együttműködés létesítése annak érdekében, hogy Budapest Főváros Önkormányzata által meghirdetett „Égig Érő Fű Udvarzöldítési Program” című 2024. évi pályázat (a továbbiakban: Pályázat) keretében létrehozott és a Fővárosi Költségvetésben erre a célra elkülönített költségvetési előirányzatból vissza nem térítendő támogatás igénybevétele érdekében a Tagok pályázati kérelmet nyújtsanak be és a támogatás elnyerése esetén a támogatott - jelen Megállapodás 2.3. pontja szerinti - Projektet megvalósítsák.
	2. A támogatás feltétele, hogy a pályázat keretében a Tagok együttműködve valósítsák meg a Projektet, amelynek részét képezik az egyes Tagok által külön-külön megvalósítandó részprojektek (valamennyi Tag az önálló tulajdonában lévő ingatlanon valósítja meg a Projekt rá eső részét, azaz a részprojektet).
	3. Jelen Megállapodás tárgya a Tagok által végrehajtandó, [….] megnevezésű a Projekt megvalósítását célzó együttműködés alapjainak és módjának rögzítése.
2. **Tagok jogai és kötelezettségei**
	1. Tagok vállalják, hogy a jelen Megállapodás tárgyát képező konzorciumi együttműködés révén a Projekt javítja a Tagok önálló tulajdonát képező, de egymással határos ingatlanok összenyitható (pl. tömbbelsőben lévő) részeinek zöldfelület mutatóit, azaz a főként belvárosi lekövezett udvarok biológiailag aktívvá, klimatizáló hatású zöldfelületté válnak és alakulnak.
	2. A Tagok a Projekt megvalósítása során kötelesek együttműködni, a többi Tagnak a jelen Megállapodásban, illetve a Projektben vállalt kötelezettségei teljesítését elősegíteni, a teljesítéshez szükséges információt megadni.
	3. A Konzorcium minden egyes tagja felelősséggel tartozik a támogatási szerződésben meghatározott Projekt szerződésszerű teljesítéséért. A támogatás szabályszerű, szerződésszerű és szakmailag megalapozott felhasználásáért a Vezető és a Tagok – a kapott támogatás arányában – önállóan felelnek.
	4. Amennyiben egyes részprojekteket a Tagok közösen valósítanak meg, vagy az egyes részprojektek rendeltetése oly módon összefügg, hogy azok önállóan, rendeltetésszerűen és a Projekt céljaira nem alkalmasak, és a Tagok felelősségének aránya nem állapítható meg, akkor a teljesítésért az abban részt vevő Tagok egyetemlegesen felelnek.
	5. A Tagok kötelesek haladéktalanul tájékoztatni a Vezetőt, ha a Projekt keretében általuk vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja. E tájékoztatást a Vezető haladéktalanul közli a Támogatóval.
	6. A Vezető kötelezi magát arra, hogy a Támogatónak, és a Projekt megvalósításának ellenőrzésére jogszabály és a támogatási szerződés alapján jogosult szerveknek a Projekt megvalósításával kapcsolatos bármilyen közléséről a Tagokat tájékoztatja.
	7. Amennyiben a Támogató a Projekttel kapcsolatban tájékoztatást kér a Vezetőtől, a Vezető felhívására a Tagok kötelesek a Projekt keretében általuk vállalt tevékenységről a megfelelő információt a Vezető által kért határidőben megadni, hogy a Vezető a Támogató által megszabott határidőben a kért tájékoztatást megadhassa.
	8. A Tagok megállapodnak, hogy a Projekt megvalósításával kapcsolatos számlákat és az elszámolást nevükben a Vezető nyújtja be a Támogató részére. Tagok ehhez az adatszolgáltatást olyan ütemezéssel nyújtják a Vezető részére, hogy Vezető a jogszabályban vagy támogatási szerződésben meghatározott határidőben megküldhesse a számlákat és az elszámolást a Támogató részére. A Tagok a Projekt keretében általuk vállalt és elvégzett tevékenységeik előrehaladásáról a Projekttel kapcsolatos elszámolás benyújtási határidejét megelőző legalább 10 munkanappal kötelesek beszámolni a Vezető részére, és kötelesek csatolni a támogatási szerződésben előírt okiratokat.
	9. Bármely nyilatkozat megtétele előtt a Vezető biztosítja, hogy a Tagok a nyilatkozat tartalmát megismerjék és elfogadják olyan időben, hogy a nyilatkozatot a Támogató a jogszabályban vagy támogatási szerződésben meghatározott határidőben megkapja.
	10. Amennyiben a támogatási szerződés módosítása válik szükségessé, a módosításnak a Támogatónál történő kérelmezését megelőzően a Tagok egyeztetni kötelesek egymással. A Vezető köteles biztosítani, hogy a Tagok a Támogató által küldött támogatási szerződés módosításának az előzetes egyeztetés eredményének megfelelően elkészített tervezetét megismerjék, és elfogadják.
	11. Tagok a jelen Megállapodásban foglalt kötelezettségeik megszegése esetén kártérítési felelősséggel tartoznak a másik féllel szemben a Polgári Törvénykönyvről szóló 2013. évi V. törvény vonatkozó rendelkezései alapján. Szerződésszegés esetén a szerződésszegő fél köteles az okozott kár, így különösen a jelen Megállapodás megszegésével, illetve a támogatási szerződés meghiúsulásával, idő előtti megszűnésével, vagy a támogatás esetleges visszafizetésével kapcsolatos károk megtérítésére is a másik fél számára.
	12. A Tagok tudomásul veszik, hogy a megítélt támogatás kifizetése utófinanszírozással történik a Támogató által, így tudomásul veszik azt is, hogy az általuk benyújtott számlára eső támogatást a Támogató közvetlenül utalja át a meghatalmazott Vezető részére a Támogatási szerződésben meghatározott bankszámlára és a Tagok egymás között számolnak el.
	13. Amennyiben az esedékes támogatás folyósítását megelőző ellenőrzés alapján megállapítható, hogy a Tagok bármelyikének az adóhatóságok (állami adóhatóság, önkormányzati adóhatóság) tájékoztatása szerint lejárt esedékességű, meg nem fizetett köztartozása van, a Támogató a támogatás folyósítását felfüggeszti mindaddig, amíg a tag, köztartozásának rendezését a Támogató által előírt módon nem igazolja.
3. **A tagság megszűnése, a tagok körének változása**
	1. A Tag jelen Megállapodás aláírásával megerősíti, hogy a Projekt megvalósításában részt kíván venni, a Projektet a benyújtott pályázatban meghatározott módon megvalósítja, annak megvalósítása során fokozottan együttműködik a többi Taggal, és a Konzorciumból csak abban az esetben lép ki, ha a támogatási szerződésben és a jelen Megállapodásban vállalt kötelezettségeinek teljesítésére a jelen Megállapodás aláírását követően, neki fel nem róható okból beállott körülmény folytán nem képes.
	2. Tagok cseréje - ideértve a pályázatot benyújtó Vezető személyét is -, új konzorciumi tag bevonása, konzorciumi tag kilépése akkor engedélyezhető, ha

a) nem változik a Projekt alapvető célja,

b) a Vezető kilépési szándéka esetén a kilépést megelőzően a Vezetői pozíció átadása megtörténik,

c) a Tag kilépése esetén a Tag igazolja, hogy a támogatási szerződésben és a jelen Megállapodásban vállalt kötelezettségeinek teljesítésére a Megállapodás aláírását követően, neki fel nem róható okból beállott körülmény folytán nem képes,

d) kizárás esetén a Vezető igazolja, hogy a Tag tevékenysége, működése a projekt megvalósítását pénzügyi, illetve szakmai szempontból veszélyezteti,

e) tagcsere nélkül új tag bevonása indokolt.

* 1. A Vezető felmondással a Konzorciumból kizárja azt a Tagot, akinek tevékenysége, működése a Projekt megvalósítását akár pénzügyi, akár szakmai szempontból veszélyezteti.

A felmondási jog gyakorlása előtt a Vezető köteles kikérni a Tagok véleményét. Az erről született írásos, Tagok által aláírt emlékeztetőt köteles megküldeni a Támogatónak.

* 1. Valamely Tag kilépése, kizárása nem eredményezi a jelen Megállapodás és a Konzorcium megszűnését, kivéve, ha ennek következtében a Tagok a támogatási szerződésben és a jelen Megállapodásban vállalt kötelezettségeik teljesítésére nem képesek, és emiatt a támogatási szerződéstől elállnak.
	2. Ha a kilépő Tag által vállalt kötelezettségeket a megmaradó Tagok nem tudják teljesíteni, új Tag bevonásáról határozhatnak. A belépő Tag csak olyan szervezet, illetve személy lehet, amely, illetve aki megfelel a felhívásban foglalt követelményeknek.
	3. A kilépő Tagot a kiválást követően is, a támogatási szerződés megszűnéséig terheli a támogatási szerződésben meghatározott dokumentum-megőrzési kötelezettség, ellenőrzés-tűrési kötelezettség, a kiválás időpontjáig megvalósult tevékenységekkel és benyújtott dokumentumokkal kapcsolatos szabálytalanságokért való helytállás.
	4. A 4.2. és a 4.5. pontban foglalt jogok gyakorlása a jelen Megállapodás módosítását igényli, amelyhez a Támogató hozzájárulása szükséges.

1. **Kapcsolattartás**
	1. A Tagok a Megállapodás, valamint a támogatási szerződés teljesítésének időtartamára kapcsolattartókat jelölnek ki. A kapcsolattartó nevéről, postacíméről, telefon elektronikus levélcíméről a Tagok a jelen Megállapodás aláírását követően öt munkanapon belül tájékoztatják a Vezetőt. A Vezető a kapcsolattartók nevéről és elérhetőségéről tájékoztatja a Tagokat.
	2. A kijelölt kapcsolattartók szükség szerint, de legalább egy alkalommal szóbeli egyeztetést tartanak, amelyen megvitatják a Projekt megvalósításának előrehaladásával kapcsolatos teendőket. Az egyeztetést a Vezető kijelölt kapcsolattartója hívja össze. A szóbeli egyeztetésről emlékeztetőt kell készíteni, amelyet a Vezető kijelölt kapcsolattartója az egyeztetést követő öt munkanapon belül megküld a Tagok kijelölt kapcsolattartója részére.
2. **A Megállapodás megszűnése és módosítása**
	1. Jelen Megállapodás a támogatási szerződés elválaszthatatlan részét képezi, és osztja annak jogi sorsát. Ennek értelmében a támogatási szerződés megszűnése jelen Megállapodás megszűnését vonja maga után.
	2. A Megállapodás csak írásban módosítható, melyhez a Támogató hozzájárulása szükséges.
	3. A Tagok adataiban bekövetkezett változások, így különösen cím, bankszámlaszám stb., nem igénylik a Megállapodás módosítását. Az adatok változásáról a Tagok haladéktalanul értesítik a Vezetőt. A Vezető ezekről a változásokról írásban, a szükséges alátámasztó dokumentumok benyújtásával haladéktalanul értesíti a Támogatót.
	4. A jogviszonyra és a Projekt megvalósítási kötelezettségére tekintettel a Tagok a rendes felmondás jogát kizárják.
3. **Vegyes és záró rendelkezések**
	1. Tagok kölcsönösen kijelentik, hogy a jelen Megállapodás 2.1. pontjában hivatkozott pályázat illetve a támogatás-igénylés teljes dokumentációját, feltételrendszerét maradéktalanul megismerték, az abban foglaltakat tudomásul vették, magukra nézve kötelezőnek ismerik el, továbbá kijelentik, hogy a támogatás igényléséhez szükséges feltételeknek maradéktalanul megfelelnek mind jelen Megállapodás aláírásának pillanatában, mind pedig a támogatás elnyerése esetén a támogatási jogviszony teljes időtartama alatt.
	2. Jelen Megállapodás egy, a Tagok által aláírt eredeti példánya a Tagok által benyújtandó támogatási kérelem elválaszthatatlan mellékletét képezi, és a támogatási kérelem kizárólag azzal együtt érvényes.
	3. Jelen Megállapodás a Tagok általi kölcsönös aláírással lép hatályba, és a támogatási jogviszony megszűnéséig tart. Amennyiben a támogatási kérelem elutasításra kerül, vagy a támogatási jogviszony létrejötte bármely egyéb ok miatt meghiúsul, úgy jelen Megállapodás az elutasításról szóló nyilatkozattal, illetve a támogatási jogviszony meghiúsulásával egyidejűleg minden további nyilatkozat nélkül megszűnik.

Tagok a Megállapodást elolvasás és közös értelmezés után, mint akaratukkal és elhangzott nyilatkozataikkal mindenben megegyezőt írták alá.

Budapest, ……….. Budapest, ………..

|  |  |  |
| --- | --- | --- |
| 1. Konzorciumvezető

..............................................Név..............................................képviseli |  | 1. Konzorciumi tag

..........................................Név..........................................képviseli |

Budapest, ……….. Budapest, ………..

1. Konzorciumi tag

..............................................

Név

..............................................

Képviseli

1. Konzorciumi tag

……………………….

Név

…………………………….

Képviseli

1. **számú melléklet: A részprojektek bemutatása**

A részprojektek leírásának tartalmaznia kell az adott Tag számára meghatározott, a részprojektben végrehajtandó feladatokat, és számszerűsített célokat, amelyeken keresztül a fejlesztés eredményessége mérhető. A számszerűsített célok elérése, mint vállalás a Támogatási Szerződés részét fogja képezni (a benyújtott kérelem pozitív elbírálása esetén).

* 1. **A támogatással megvalósítani tervezett részprojekt bemutatása.**

**Konzorciumi tag megnevezése:**

**Részprojekt megnevezése:**

|  |
| --- |
|  |

* 1. **A támogatással megvalósítani tervezett részprojekt bemutatása.**

**Konzorciumi tag megnevezése:**

**Részprojekt megnevezése:**

|  |
| --- |
|  |

…